ጉምሩክ በ9 አገልግሎት አሰጣጥ ጉዳዮች ላይ ማሻሻያ ማድረጉን አስታወቀ
የጉምሩክ ኮሚሽን ከአገልግሎት አሰጣጥ ጋር ተያይዞ የተንዛዙና ጊዜ ይወስዱ የነበሩ 9 ጉዳዮችን በመለየት ማሻሻያ ማድረጉን አስታውቋል፡፡ኮሚሽኑ በዛሬው ዕለት ከንግዱ ማህበረሰብ ጋር እየተካሄደ ባለው የምክክር መድረክ በጊዜ አጠቃቀምና በወጪ ላይ ውጤት ያመጣሉ ያላቸውን ማሻሻዮቹን ይፋ አድርጓል፡፡በተደረጉት የአሰራር ማሻሻያዎችም እስክ 48 ሰዓታት ጊዜን እና 3 ሺህ የአሜሪካ ዶላር ወጪ መቀነስ የሚያስችሉ እንደሆኑ ተገልጿል፡፡የአሰራር ማሻሻያው የተደረገው ዕቃ ሳይደርስ የዕቃ አወጣጥ ስርዓት መፈፀም፣ ዕቃዎች ከደረቅ ወደብ በባንክ ጋራንቲ ማስተናገድ፣ ለገቢና ወጪ ዕቃዎች የሚጠየቁ ሰነዶች መቀነስ፣ የአስገዳጅ ታሪፍ መረጃ አሰጣጥ፣ ቀለል ያለ የጉምሩክ ስነስርዓት አፈፃፀም፣ አዲሱ የኢትዮጵያ የጉምሩክ ስር አመራር ስርዓት፣ በወጪ እና ገቢ ዕቃዎች ላይ የስጋት ስራ አመራር ስርዓት ተግባራዊ ማድረግ እና ወጥነት ያለው የዕቃዎች ዋጋ መግለጫ ደረሰኝ ተግባራዊ ማድረግ በሚሉ 9 ጉዳዮች ላይ ነው፡፡ምንጭ፡-የገቢዎች ሚንስቴር